Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Lucas 2:1-52
2 Ita kadagidiay nga aldaw rimmuar ti bilin+ manipud ken Cesar Augusto a maipasalista ti intero a mapagnaedan a daga;2 (daytoy nga umuna a panagpasalista naaramid idi a ni Quirinio ti gobernador ti Siria;)3 ket amin a tattao nagdaliasatda tapno maipasalistada,+ tunggal maysa iti bukodna a siudad.4 Siempre, ni Jose simmang-at met manipud Galilea, manipud iti siudad ti Nazaret, nga agturong sadi Judea, iti siudad ni David, a maawagan Betlehem,+ agsipud ta isu ket kameng iti balay ken pamilia ni David,+5 tapno maipasalista agraman ken Maria,+ a naited kenkuana iti panagasawa kas naikari,+ nga agdama nga agdadagsen iti ubing.+6 Bayat nga addada sadiay, dimteng iti pannakaan-anay dagiti aldaw tapno isu agpasngay.7 Ket impasngayna ti anakna a lalaki, ti inauna,+ ket binungonna kadagiti lupot a pamalkut ket impaiddana iti maysa a kulluong,+ agsipud ta awan lugarda iti siled a pagdagusan.8 Iti dayta met laeng a pagilian adda met idi dagiti pastor nga aggigian iti ruar ken agbambantay iti rabii kadagiti arbanda.9 Ket kellaat a ti anghel ni Jehova+ nagtakder iti sibayda, ket ti dayag ni Jehova+ nagsilnag iti aglawlawda, ket nagbutengda unay.10 Ngem kinuna kadakuada ti anghel: “Dikay agbuteng, ta, adtoy! ideklarak kadakayo ti naimbag a damag ti dakkel a rag-o a maaddanto iti amin a tattao,+11 agsipud ta nayanak kadakayo ita nga aldaw ti maysa a Manangisalakan,+ nga isu ti Kristo nga Apo,+ iti siudad ni David.+12 Ket daytoy ti pagilasinanyo: makasarakkayto iti maladaga a nabungon kadagiti lupot a pamalkut ken naipaidda iti kulluong.”13 Ket giddato nga adda naikadua iti anghel a maysa nga umariwekwek ti nailangitan a buyot,+ nga agdaydayaw iti Dios+ ken agkunkuna:14 “Dayag iti Dios kadagiti kangatuan,+ ket iti daga talna+ kadagiti tattao nga addaan naimbag a nakem.”+15 Gapuna idi nakapanawen dagiti anghel manipud kadakuada nga agturong idiay langit, rinugian a kunaen dagiti pastor iti maysa ken maysa: “Mapantayo ngarud agingga idiay Betlehem ket kitaentayo daytoy a banag a naaramid, nga impakaammo kadatayo ni Jehova.”+16 Ket napanda a sigaganat ket nasarakanda ni Maria kasta met ni Jose, ken ti maladaga a nakaidda iti kulluong.17 Idi nakitada dayta, impakaammoda ti sasao a naisao kadakuada maipapan itoy nga ubing.18 Ket amin a nakangngeg nagsiddaawda maipapan iti bambanag nga imbaga kadakuada dagiti pastor,19 ngem rinugian ni Maria nga italimeng amin dagitoy a sasao, a nangbukel kadagiti panangipapan iti pusona.+20 Idin nagsubli dagiti pastor, nga intantan-ok ken indaydayawda ti Dios gapu iti amin a bambanag a nangngeg ken nakitada, a kas iti naibaga kadakuada.21 Ita idi nagtenganen ti pannakaan-anay ti walo nga aldaw+ maipaay iti panangkugit+ kenkuana, napanaganan met ti Jesus,+ ti nagan nga inyawag ti anghel sakbay a nayinaw iti aanakan.+22 Kasta met, idi a dimteng iti pannakaan-anay dagiti aldaw maipaay iti pananggugor+ kadakuada sigun iti linteg ni Moises, impanda idiay Jerusalem tapno iparangda ken Jehova,23 kas iti adda a naisurat iti linteg ni Jehova: “Tunggal lalaki a manglukat iti aanakan maawaganto iti nasantuan ken Jehova,”+24 ken tapno mangidatonda iti sakripisio sigun iti naikuna iti linteg ni Jehova: “Maysa a paris a pagaw wenno dua nga urbon nga atap a kalapati.”+25 Ket, adtoy! adda idi maysa a lalaki idiay Jerusalem a managan Simeon, ket daytoy a lalaki nalinteg ken managdayaw, nga agur-uray iti pannakaliwliwa ti Israel,+ ket adda kenkuana ti nasantuan nga espiritu.26 Kanayonanna pay, naipalgak kenkuana iti nadibinuan a pamay-an babaen ti nasantuan nga espiritu a saannanto a makita ni patay sakbay a makitana ti Kristo+ ni Jehova.27 Iti sidong ti pannakabalin ti espiritu+ isu immay itan iti templo; ket bayat a dagiti nagannak inserrekda ni ubing a Jesus tapno aramidenda kenkuana ti maitunos iti nakayugalian a panangannurot iti linteg,+28 isu inawatna dayta kadagiti takiagna ket binenditona ti Dios ket kinunana:29 “Ita, Soberano nga Apo, palpalubosamon ti adipenmo a mapan a siwayawaya a sitatalna+ maitunos iti deklarasionmo;30 agsipud ta nakitan dagiti matak ti usarem a pangisalakan+31 nga insaganam iti imatang dagiti amin a tattao,+32 maysa a silaw+ a pangikkat iti abbong+ manipud kadagiti nasion+ ken maysa a dayag iti ilim nga Israel.”33 Ket ti ama ken inana nagtultuloyda a nagsiddaaw iti bambanag a maisasao maipapan iti dayta.34 Kasta met, binendisionan ida ni Simeon, ngem kinunana ken Maria nga inana: “Adtoy! Daytoy ket naikabil a maipaay iti pannakapasag+ ken iti pannakaibangon manen ti adu iti Israel+ ken maipaay a pagilasinan a supiaten+35 (wen, maysa nga atiddog a kampilan ti maisalputto iti kararuam met laeng),+ tapno maipanayag+ dagiti panagrasrason ti adu a puso.”36 Ita adda ni Ana a maysa a mammadto, anak a babai ni Fanuel, iti tribu ni Aser (daytoy a babai aduan unayen iti tawen, ket nagbiag a kadua ti maysa nga asawa iti pito a tawen manipud kinabirhenna,37 ket isu maysa a balo+ a walopulo ket uppat ti tawenna itan), a saan a pulos limmanglangan idiay templo, a mangipapaay iti sagrado a panagserbi iti rabii ken aldaw+ buyogen dagiti panagayunar ken ar-araraw.38 Ket iti dayta met laeng nga oras immasideg ket rinugianna ti nangipaay ti panagyaman iti Dios ken nagsao maipapan iti ubing kadagidiay amin nga agur-uray iti pannakaispal ti Jerusalem.+39 Gapuna idi natungpaldan ti amin a bambanag sigun iti linteg+ ni Jehova, nagsublida idiay Galilea iti bukodda a siudad a Nazaret.+40 Ket ti ubing nagtultuloy a dimmakkel ken bimmileg,+ a napno iti kinasirib, ket nagtalinaed kenkuana ti pabor ti Dios.+41 Ita dagiti nagannakna nakayugalianda ti mapan a tinawen idiay Jerusalem+ maipaay iti piesta ti paskua.42 Ket idi agtawenen iti sangapulo ket dua, simmang-atda sigun iti kaugalian+ iti piesta43 ket tinurposda dagiti aldaw. Ngem idi nga agsubsublidan, ni ubing a Jesus nabati idiay Jerusalem, ket dagiti nagannakna saanda a nadlaw dayta.44 Gapu ta pagarupenda nga isu adda iti bunggoy nga agdaldaliasat a sangsangkakuyog, pinagnada ti kawatiwat ti maysa nga aldaw+ ket kalpasanna rinugianda a biroken kadagiti kabagian ken am-ammoda.45 Ngem, idi saanda a masarakan, nagsublida idiay Jerusalem, a binirokda a sigaganetget.46 Ala ket, kalpasan ti tallo nga aldaw nasarakanda idiay templo,+ a situtugaw iti tengnga dagiti mannursuro ken agim-imdeng kadakuada ken agsalsaludsod kadakuada.47 Ngem amin dagidiay umim-imdeng kenkuana nagtultuloyda a masmasdaaw iti pannakaawatna ken kadagiti sungbatna.+48 Itan idi nakitada nagsiddaawda unay, ket kinuna kenkuana ni inana: “Anak, apay a kastoy ti inaramidmo kadakami? Adtoy ni amam ken siak a mariribukan ti panunotna sinapsapuldaka.”49 Ngem kinunana kadakuada: “Apay a kasapulan a sapulendak? Saanyo aya nga ammo a masapul nga addaak iti balay ni Amak?”+50 Nupay kasta, saanda a natarusan ti sasao a sinaona kadakuada.+51 Ket simmalog a kaduada ket dimteng idiay Nazaret, ket nagtultuloy a nagpasakup+ kadakuada. Kasta met, ni inana siaannad a sinalimetmetanna iti pusona amin dagitoy a sasao.+52 Ket ni Jesus nagtultuloy a rimmang-ay iti kinasirib+ ken iti pisikal nga idadakkel ken iti pabor ti Dios ken dagiti tattao.+
ilo_Latn ilo_Latn kea_Latn ilo_Latn